open-index/open-wikipedia-markdown huggingface dataset:
Bengt Uggla

**Bengt Gustafsson Uggla** (9. syyskuuta 1894 Solna &ndash; 26. helmikuuta 1937 Tukholma) oli ruotsalainen nykyaikainen viisiottelija. Hän edusti seuratasolla tukholmalaista I1 IF:ää. Uggla osallistui Antwerpenin olympialaisiin 1920, joissa hän sijoittui neljänneksi. 

Bengtin isoveli Bertil oli urheilija, joka kilpaili muun muassa nykyaikaisessa viisiottelussa.

## Lähteet

* Ugglan profiili sports-reference.com -sivustolla
Avoin ministeriö

**Avoin ministeriö ry** on riippumaton ja sitoutumaton vapaaehtoisjärjestö, jonka tarkoituksena on tuottaa joukkoistamisen avulla laadukkaita kansalaisaloitteita. Palvelussa kuka tahansa voi esittää omia ideoitaan lakialoitteiksi ja kommentoida toisten ideoita omalla nimellään.

Palvelu on toteutettu vapaaehtoisvoimin, eikä se ole yhteydessä valtioneuvostoon tai poliittisiin puolueisiin. Avoin ministeriö ei sulje mitään ideoita pois, elleivät ne ole lain tai hyvän tavan vastaisia, mutta painottaa muun muassa suvaitsevaisuutta, tasa-arvoa, ihmisen, luonnon ja ympäristön hyvinvointia ja avointa tietoyteiskuntaa edistäviä hankkeita.

Kansalaisaloitteen kannatusilmoituksen voi allekirjoittaa sivulla Kansalaisaloite.fi sähköisesti.

## Lähteet

## Aiheesta muualla
* Kansalaisaloite.fi
* Avoin ministeriö
* Finlex - Kansalaisaloitelaki
Bertil Uggla

**Bertil Gustafsson Uggla** (19. elokuuta 1890 Solna &ndash; 29. syyskuuta 1945 Karlstad) oli ruotsalainen nykyaikainen viisiottelija, seiväshyppääjä ja miekkailija.

Uggla voitti seiväshypyssä pronssia Tukholman olympialaisissa 1912. Hän hyppäsi samana vuonna ennätystuloksensa 382 cm. Ensimmäisen maailmansodan jälkeen Antwerpenin olympialaisissa 1920 Uggla oli mukana kalvan henkilökohtaisessa kilpailussa, jossa hän putosi alkulohkossa. Hän miekkaili myös joukkuekisassa, jossa Ruotsi oli yhdestoista. 

Uggla sai vuoden 1924 olympialaisissa pronssia nykyaikaisessa viisiottelussa, jonka lisäksi hän miekkaili Ruotsin alkulohkossa pudonneessa kalpajoukkueessa. Hän sijoittui floretin henkilökohtaisessa kisassa kahdenneksitoista Amsterdamin olympialaisissa 1928, joissa Ruotsi putosi jälleen kalvan joukkuekisassa alkulohkon jälkeen. 

Uggla voitti seiväshypyssä maansa mestaruuden vuosina 1909, 1911 ja 1912 sekä nykyaikaisessa viisiottelussa 1921. Hän piti aikoinaan hallussaan seiväshypyn Ruotsin-ennätystä ja edusti maata kansainvälisellä tasolla myös voimistelussa. Uggla tuli Ruotsissa kuuluisaksi aamuvoimisteluohjelmistaan, joita hän piti radiossa seitsemäntoista vuotta. Bertilin veli Bengt kilpaili nykyaikaisessa viisiottelussa.

## Lähteet
Maurice Bladel

**Mauritius Amandus Ghislenus ”Maurice” Van Bladel** (12. helmikuuta 1886 Antwerpen, Belgia – 14. helmikuuta 1968 Saint-Josse-ten-Noode, Belgia) oli belgialainen kirjailija. 

Bladelin urasta tiedetään hyvin vähän. Hänen teoksensa *Vampires* julkaistiin vuonna 1915, ja se mainitaan Belgian kirjallisuutta käsitelleessä julkaisussa vuodelta 1919. Bladel osallistui kirjallaan *La Louange des Dieux* vuoden 1920 olympialaisten taidekilpailuihin ja voitti pronssimitalin. Olympiateos on kadonnut.

## Lähteet
* Bladelin profiili sports-reference.com -sivustolla  

## Viitteet
Alceste Catella

**Alceste Catella** (s. 5. toukokuuta 1942 Tavigliano) on italialainen roomalaiskatolinen piispa. Hänet vihki papiksi Biellan hiippakuntaan Carlo Rossi 26. kesäkuuta 1966. Hänet nimitettiin Casale Monferraton hiippakunnan johtoon 15. toukokuuta 2008. Piispaksi konsekroinnin suoritti 29. kesäkuuta Severino Poletto, jota avustivat Enrico Masseroni ja Gabriele Mana. Catella asetettiin virkaansa 7. syyskuuta.

## Lähteet
Koripallon naisten SM-sarjakausi 2003–2004

**Koripallon naisten SM-sarjakaudella 2003–2004** Pantterit Helsingistä voitti seuran historian neljännen mestaruuden. Hopeaa voitti Espoo Basket Team ja pronssia Pussihukat Vantaalta. Pantterit voitti loppuottelusarjan voitoin 3–0.

Runkosarja pelattiin kymmenen joukkueen kaksinkertaisena sarjana. Viisi parasta joukkuetta jatkoivat ylemmässä jatkosarjassa ja muut viisi alemmassa jatkosarjassa, jotka myös pelattiin kaksinkertaisina sarjoina. Joukkueiden tulokset runkosarjasta otettiin mukaan jatkosarjan sarjataulukkoon. Ylemmän jatkosarjan kaksi parasta, Pantterit ja Espoo Basket Team, selviytyivät suoraan välieriin. 

Pudotuspelien ensimmäisessä vaiheessa kohtasivat ylemmän jatkosarjan kolmas Pussihukat ja alemman jatkosarjan voittaja Äänekosken Huima sekä ylemmän jatkosarjan sijoille 4 ja 5 sijoittuneet BC Nokia ja Turun Riento. Ottelut pelattiin paras kolmesta -järjestelmällä. Välierissä pelasivat vastakkain jatkosarjassa parhaiten sijoittunut Pantterit ja huonoiten sijoittunut BC Nokia sekä toiseksi paras Espoo Basket Team ja toiseksi huonoiten sijoittunut Pussihukat. Loppuotteluun etenivät Pantterit ja Espoo Basket Team. Välierät ja loppuottelu pelattiin paras viidestä -järjestelmällä.

SM-sarjaan nousi Tampereen Pyrintö ja siitä putosi suoraan Karhun Pojat Helsingistä. Pudotuspelien ulkopuolelle jääneet joukkueet pelasivat viiden joukkueen kaksinkertaisen noususarjan I-divisioonan toiseksi ja kolmanneksi sijoittuneiden joukkueiden kanssa, joista kolme parasta pelasivat seuraavalla kaudella SM-sarjassa. Kaikki kolme SM-sarjajoukkuetta pitivät sarjapaikkansa.  Kauden jälkeen Espoo Basket Team ja Tapiolan Honka ryhtyivät tekemään yhteistyötä, ja seuraavalla kaudella seurojen yhteinen edustusjoukkue Espoo Team pelasi Espoo Basket Teamin sarjapaikalla. Tapiolan Hongan sarjapaikalla puolestaan pelasi seurojen kehitysjoukkue Espoo Akatemia.

Lea Hakala heitti naisten pääsarjahistorian ensimmäisenä pelaajana 10&nbsp;000. runkosarjapisteensä 8. marraskuuta 2003 ottelussa PeKa-Pantterit.

## Runkosarja
### Alkusarja

#### Ylempi jatkosarja

#### Alempi jatkosarja

## Ottelukaavio

## Lähteet
Edustaa edustaa 3

**Edustaa edustaa 3** on rap-artisti Seren 23. kesäkuuta 2011 julkaisema mixtape.

## Taustaa
Seren oli aluksi tarkoitus tehdä *Edustaa edustaa 3*:sta EP, mutta kappaleita syntyi lopulta niin paljon, että julkaisusta tuli albumi. Albumille on tarkoituksella tuotu artisteja, joita monet eivät välttämättä kuvittelisi vierailemassa Seren kappaleilla.

## Kappaleet
# Intro
# Rullataan ilman renkaita (mukana Stepa & Are)
# Rakas kesä
# Mitä sää tiiät (mukana Idän Ihme & Brädi) (*<small>[[T.I.]] – What You Know</small>*)
# Mä annoin statusta
# Rakastin H.Ä.N.T.Ä. (mukana Joniveli) (*<small>[[Common]] – I Used To Love H.E.R.</small>*)
# Manse (mukana SP & Otto Martikainen)
# Originaattorit (mukana Timi Lexikon & Tuomas)
# Rakkaus on (mukana Pyhimys)
# Cohibaa
# Niin getto (mukana Tuomas)
# En oo vihanen sulle (mukana Idän Ihme, SP & Leijonamieli)

## Samplet
* "Rakas kesä" sisältää samplen Emma Salokoski Ensemblen kappaleesta "Kesän kaikuja".
Ville Jokinen

**Ville Jokinen** (s. 27. heinäkuuta 1976 Kuopio) on suomalainen entinen jääkiekkoilija. Hän pelasi kahden kauden aikana 47 ottelua SM-Liigassa Helsingin IFK:n ja kuopiolaisen KalPan riveissä. Jokinen saalisti pelaamissaan otteluissa neljä tehopistettä. SM-liigan lisäksi hän pelasi kolmella kaudella I-divisioonaa Pitäjänmäen Tarmossa ja Järvenpään Haukoissa.

NHL-jääkiekkoilija Olli Jokinen on Ville Jokisen pikkuveli.

## Lähteet
*
Nuoret poliisit

**Nuoret poliisit** (*Rookie Blue*) on kanadalainen televisiosarja, joka keskittyy poliisialokkaisiin. Sarjaa on esitetty Kanadassa Globalilla, Yhdysvalloissa ABC:llä. Suomessa sarjaa ovat esittäneet sekä TV5 että Kutonen. Sarjaa on tehty kuusi tuotantokautta.

## Aiheesta muualla
*TV5:n tiedote Rookie Bluen alkamisesta
*Sarjan esittely Kutosen kotisivuilla
Tandooriuuni

**Tandooriuuni** on alun perin intialainen ruuanvalmistuksessa käytettävä uuni. Se on suosittu myös muissa Etelä- ja Keski-Aasian sekä Kaukasian maissa. Tandooriuunissa valmistettavia ruokia ovat muun muassa tandoori-broileri sekä naan- ja shoti-leivät, mutta se soveltuu hyvin myös grillaamiseen.

Tandoori on uurnamainen, pönttömäinen tai putkimainen päältä avoin uuni, joka on valmistettu savesta tai nykyisin myös ruostumattomasta teräksestä. Polttoaineena on puu tai puuhiili, joka palaa uunin keskellä. Uuni on noin metrin korkuinen, ja se voidaan kaivaa kokonaisuudessaan tai osittain maan sisään.
Tandooriuunin lämpötila voi olla jopa 480&nbsp;°C, ja lämpö tuotetaan perinteisesti puuhiilellä. Tandooriuunissa valmistettava ruoka paistuu avotulen, lämpösäteilyn ja kuuman ilman kohoamisen vaikutuksesta.

## Lähteet

## Aiheesta muualla

* Youtube: Tandooriuunin rakentaminen
Gusttavo Lima

**Nivaldo Batista Lima**, paremmin tunnettu taiteilijanimellään **Gusttavo Lima** (s. 3. syyskuuta 1989), on brasilialainen laulaja. Hänet tunnetaan maassaan monista hiteistä, kuten "Inventor Dos Amores", "Cor De Ouro" ja suurta ja maailmanlaajuista huomiota saanut "Balada". Laulajana häntä on usein verrattu Michel Telóon ja Luan Santanaan.
Anthony Abdy (kriketinpelaaja)

**Anthony Adby** (26. huhtikuuta 1856 Cambridge, Yhdistynyt kuningaskunta – 4. heinäkuuta 1924 La Tour-de-Peilz, Sveitsi) oli brittiläinen prikaatinkenraali ja kriketinpelaaja. Hän oli oikeakätinen lyöjä, joka pelasi kahdessa eri seurassa: Essexissa ja Hampshiressa. Abdy pelasi ainoastaan yhdessä ensimmäisen luokan ottelussa Hampshiren seurassa Marylebonea vastaan vuoden 1881 kaudella. Hän juoksi ottelussa seitsemän juoksua ensimmäisellä vuoroparilla ja 23 toisella.

Abdy oli syntyjään Cambridgesta, jossa hänen isänsä toimi oikeustieteiden professorina.  Hän sai koulutuksensa Lontoossa. Kriketinpeluun Abdy aloitti armeija-aikanaan.

Abdyn lanko Lothian Bonham-Carter ja sisarenpojat Algernon- ja Stuart Bonham-Carter olivat myös kriketinpelaajia. He olivat kaukaista sukua näyttelijä Helena Bonham Carterille.

## Lähteet

## Aiheesta muualla
*Adbyn profiili Cricket Archivessa 
*Adbyn profiili Cricinfossa
Benjamin Banks (kriketinpelaaja)

**Benjamin Banks** (s. 28. elokuuta 1969 Cambridge, Yhdistynyt kuningaskunta) on entinen brittiläinen kriketinpelaaja. Hän pelasi oikeakätisenä lyöjänä Bedfordshire County Cricket Clubin riveissä. Hän on syntyjään Cambridgesta.  

Vuoden 1991 Minor Counties Championship -kisoissa Worcestershirea vastaan Banks teki 12 juoksua.

## Lähteet

## Aiheesta muualla
*Banksin profiili Cricket Archivessa
Edward Bennett (ohjaaja)

**Edward Bennett** (s. 28. marraskuuta 1950 Cambridge, Yhdistynyt kuningaskunta) on brittiläinen televisio- ja elokuvaohjaaja. 

Bennett on syntyjään Cambridgesta ja opiskeli Eton Collegessa. Hän aloitti ohjaajan uransa vuonna 1978. Bennettin tunnetuin elokuvaohjaus on *[[Ascendancy (elokuva)|Ascendancy]]* (1982), josta hän sai Berliinin elokuvajuhlien Kultainen karhu -palkinnon.  Voittoa seuranneena vuonna hän toimi Berliinin elokuvajuhlien tuomariston jäsenenä. 

Bennett on myös ohjannut tekevisiosarjojen osia muun muassa sarjoihin *[[Bergerac]]*, *[[C.A.T.S. Eyes]]* ja *[[Komisario Morse]]*.

## Lähteet

## Aiheesta muualla
*
Henri Coudray

**Henri Coudray** (s. 22. kesäkuuta 1942 Pont-de-Beauvoisin) on ranskalainen jesuiittoihin kuuluva roomalaiskatolinen piispa. Hänet vihittiin papiksi 30. kesäkuuta 1973 ja nimitettiin Mongon (Tšad) prefektiksi 1. joulukuuta 2001, sitten apostoliseksi vikaariksi 3. kesäkuuta 2009. 3. kesäkuuta 2009 Coudray nimitettiin lisäksi Sillin titulaaripiispaksi. Piispaksi konsekroinnin suoritti 29. marraskuuta Matthias N'Gartéri Mayadi, jota avustivat Charles Louis Joseph Vandame ja Edmond Jitangar.

## Lähteet
Ruostevarpushaukka

**Ruostevarpushaukka** (*Accipiter virgatus*) on haukkojen heimoon kuuluva lintulaji. Sen esiintymisaluetta Aasiassa ovat Bangladesh, Bhutan, Filippiinit, Intia, Indonesia, Kambodža, Kiina, Laos, Malesia, Myanmar, Nepal, Pakistan, Sri Lanka, Taiwan, Thaimaa ja Vietnam.

Vaikka lajin kanta on pienenemässä, sen ei arvioida lähenevän rajaa, jossa sitä pidettäisiin vaarantuneena. Sen elinpiiriä ovat lauhkean vyöhykkeen metsät, subtrooppiset ja trooppiset kosteat alavat metsät ja vuoristometsät, mangrovemetsät nousuvesirajan yläpuolella sekä viljelmät.

Ruostevarpushaukka tekee pesän puuhun ja rakentaa joka vuosi uuden pesän. Laji on petolinnuksi keskikokoinen, 29–36&nbsp;cm. Sillä on lyhyet leveät siivet ja pitkä pyrstö, jotka kumpikin ovat sopeutumia nopeaan reagointiin liikkeissä. Lajin normaali lento on luonteenomaisesti muutama räpytys ja liito. Sen erottaa arovarpushaukasta (*A. badius*) siiven alapuolen raidallisuudesta.

Laji on kuin sitä yleisemmän arovarpushaukan tummempi versio, mutta höyhenpeitteessä on tumma vaakasuora kaulajuova. Aikuisella uroksella selkäpuoli on tummansiniharmaa, ja alapuoli valkoinen punertavin raidoin. Suurempi naaras on päältä urosta ruskeampi. Nuori lintu on päältä ruskea, ja alapuoli on valkoinen ruskein raidoin. Pyrstö on raidallinen.

Talvella ruostevarpushaukka siirtyy avoimempaa metsään, kuten savanneille ja viljelmille. Sen saalistustekniikka on samanlainen kuin muilla pienemmillä haukoilla, esimerkiksi varpushaukalla ja amerikanvarpushaukalla. Saalistus perustuu yllätykseen, kun se lentää piilosta oksalta tai ilmestyy yllättäen pensaan takaa saaliinsa kimppuun.

Laji saalistaa sisiliskoja, sudenkorentoja sekä pieniä lintuja ja nisäkkäitä.

## Alalajit
Ruostevarpushaukalla on kymmenen alalajia:
* *Accipiter virgatus abdulalii* Mees, 1981
* *Accipiter virgatus affinis* (Hodgson, 1836)
* *Accipiter virgatus besra* Jerdon, 1839
* *Accipiter virgatus confusus* Hartert, 1910
* *Accipiter virgatus fuscipectus* Mees, 1970
* *Accipiter virgatus quagga* Parkes, 1973
* *Accipiter virgatus quinquefasciatus* Mees, 1984
* *Accipiter virgatus rufotibialis* Sharpe, 1887
* *Accipiter virgatus vanbemmeli* Voous, 1950
* *Accipiter virgatus virgatus* (Temminck, 1822)

## Lähteet

## Aiheesta muualla
*
Modulaariaritmetiikan käänteisluku

**Modulaariaritmetiikan käänteisluku** on modulaari- eli jakojäännösaritmetiikan keskeisiä käsitteitä.

Kokonaisluvut a ja b ovat toistensa käänteislukuja modulo n,
missä n on nollasta eroava kokonaisluku, jos
:ab\equiv 1\quad (\mbox{mod }n)

Modulaariaritmetiikan käänteislukuja voidaan käyttää mm. kongruenssiyhtälöitä ratkaistaessa.

Kongruenssista ab\equiv 1\quad (\mbox{mod }n) seuraa, että 
\mbox{gcd}(a,n)=\mbox{gcd}(b,n)=1. Toisin sanoen luvut 
a ja n (samoin kuin luvut b ja n) ovat keskenään jaottomia.

Tämä on välttämätön ja riittävä ehto käänteisluvun olemassaololle.

Modulaariaritmetiikan käänteislukuja voidaan laskea mm. käyttämällä Eulerin lausetta, Fermat'n pientä lausetta tai laajennettua Eukleideen algoritmia.

Laajennettu Eukleideen algoritmi antaa modulaariaritmetiikan käänteislukujen laskemiseen yleispätevän ja tehokkaan laskumenetelmän.

## Laskeminen Fermat'n pienen lauseen avulla

Jos n on alkuluku, merk. p, niin
:a^{p-1}\equiv 1\quad (\mbox{mod }p)
ts.
:a^{p-2}a\equiv 1\quad (\mbox{mod }p)
Luku a^{p-2} on siis eräs luvun a käänteisluku modulo p.

Luvun a^{p-2} pienin ei-negatiivinen jakojäännös modulo p voidaan laskea tehokkaasti
modulaariaritmetiikan potenssiinkorotusalgoritmia käyttäen.

Menetelmän rajoituksena on se, että moduulin tulee olla alkuluku.

## Laskeminen Eulerin lauseen avulla

Jos \mbox{gcd}(a,n)=1, niin Eulerin lauseen mukaan
:a^{\varphi(n)}\equiv 1\quad (\mbox{mod }n)
ts.
:a^{\varphi(n)-1}a\equiv 1\quad (\mbox{mod }n)
Luku a^{\varphi(n)-1} on siis eräs luvun a käänteisluku modulo n.

Luvun a^{\varphi(n)-1} pienin ei-negatiivinen jakojäännös modulo n voidaan laskea tehokkaasti
modulaariaritmetiikan potenssiinkorotusalgoritmia käyttäen.

Menetelmän rajoituksena on se, että Eulerin funktion \varphi(n) arvon laskemiseksi luvun n
alkutekijöihin jaon pitää yleensä olla tunnettu.

## Laskeminen laajennetun Eukleideen algoritmin avulla

Olkoot m ja n kokonaislukuja, 0  ja
\mbox{gcd}(m,n)=1. Luvun m käänteisluku modulo n, merk.
\mbox{INV}(m,n) saadaan tällöin rekursiivisesti seuraavasti:

1. Jos m=1, niin \mbox{INV}(m,n)=1

2. Muulloin
:\mbox{INV}(m,n)=\frac{1+n(m-\mbox{INV}(\mbox{MOD}(n,m),m))}{m}

missä \mbox{MOD}(n,m) on funktio, joka antaa luvun n pienimmän ei-negatiivisen jakojäännöksen luvulla
m jaettaessa.

Esimerkiksi Mathematica-ohjelmistossa modulaariaritmetiikan käänteisluvun laskeva funktio 
voitaisiin tätä rekursiota käyttäen määrittää yhdellä rivillä:
:\mbox{Inv}[m\_,n\_]:=\mbox{If}[m==1,1,(1+n*(m-\mbox{Inv}[\mbox{Mod}[n,m],m]))/m]
Mathematica-ohjelmistosta löytyy tähän tarkoitukseen kuitenkin myös valmiiksi ohjelmoitu funktio.
HMS Pandora (1900)

**HMS Pandora** oli Britannian kuninkaallisen laivaston vuonna 1901 palvelukseenotettu Pelorus-luokan panssarikansiristeilijä, joka palveli ensimmäisessä maailmansodassa.

## Valmistus

Alus tilattiin Portsmouthin telakalta ja sen köli laskettiin toukokuussa 1896. Alus laskettiin vesille 17. tammikuuta 1900 ja se valmistui vuotta myöhemmin.

## Palvelus
Alus myytiin romutettavaksi 1913.

## Lähteet
*
*

### Viitteet
HMS Pegasus (1897)

**HMS Pegasus** oli Britannian kuninkaallisen laivaston vuonna 1899 palvelukseenotettu Pelorus-luokan panssarikansiristeilijä, joka palveli ensimmäisessä maailmansodassa.

## Valmistus

Alus tilattiin Palmers Shipbuilding and Iron Companyltä Jarrowista ja sen köli laskettiin toukokuussa 1895. Alus laskettiin vesille 4. maaliskuuta 1897 ja se valmistui 1899.

## Palvelus
Saksan keisarikunnan laivaston risteilijä *SMS Königsberg* upotti aluksen 20. syyskuuta 1914 Zanzibarin satamaan.

## Lähteet
*
*

### Viitteet
Tarhasaurikki

**Tarhasaurikki** (*Galinsoga parviflora*) on mykerökukkainen ruohokasvi. Se on kotoisin Etelä-Amerikasta, mistä se on levinnyt rikkakasvina muun muassa Eurooppaan.

Tarhasaurikki kasvaa 20–60 senttimetriä korkeaksi. Sen mykeröperissä on lyhyitä pystyjä hapsikarvoja ja niukasti nystykarvoja. Valko- ja keltakukkaisen mykerön pohjussuomut ovat kolmiliuskaisia, samannäköisellä ripsisaurikilla (*Galinsoga quadriradiata*) ne ovat yksiosaisia.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* ITIS: ''Galinsoga parviflora'' 
* United States Department of Agriculture (USDA): ''Galinsoga parviflora'' 
* Flora of China: ''Galinsoga parviflora''
Linda Tanner

**Linda Tanner**, o. s. *Anttila* (24. kesäkuuta 1882 Tyrväntö – 10. marraskuuta 1978 Helsinki) oli ministeri ja puoluejohtaja Väinö Tannerin puoliso. Hän kirjoitti muistelmateoksen ja suomensi muutamia kirjoja.

## Henkilöhistoria
Linda Tannerin isä oli kalastaja Kalle Anttila. Hän pääsi ylioppilaaksi ja opiskeli vuodesta 1903 Helsingin yliopistossa fysiikkaa ja matematiikkaa. Linda Anttila tapasi Väinö Tannerin vuonna 1907 Ylioppilaiden Sosialidemokraattisen Yhdistyksen kokouksessa. He solmivat avioliiton vuonna 1909, joka virallistettiin 1918 siviiliavioliiton tultua vuoden alusta lailliseksi. Heillä oli kahdeksan lasta, joista yksi oli lääkäri, tietokirjailija ja terveyskasvattaja Maija Taka (1912–1984). Vuonna 1923 Väinö Tanner osti Sorkin tilan Vihdistä ja tämän tilan hoito jäi paljolti Linda Tannerin vastuulle.

## Teokset
* *Vehnästä ja vehnäjauhoista* ; eripainos Kuluttajain lehdestä. Helsinki 1937
* *Tämän olen kokenut : muistikuvia ja mielipiteitä*. Tammi 1965

## Suomennokset
* A. Dodel : *Mooses vaiko Darwin? : koulukysymys*. Vihtori Kosonen o.y., Helsinki 1909
* Wilhelm Leche : *Ihmisen alkuperä ja kehitys*. Osuuskunta Kehitys, Pori 1914
* Paul Wagner ja Thorild Wulff : *Puutarhakasvien lannoittaminen : erityisesti silmälläpitäen apulantain merkitystä kasvitarhaviljelyksessä* ; mukaillen suom. Linda Tanner. Otava 1921

## Lähteet
* 
* Monikasvoinen Linda Tanner, Hämeen Sanomat 11.10.2004

### Viitteet

## Kirjallisuutta
* Riikka Tanner : *Linda kulkee keskellä tietä*. Tammi 2004
Häikäilemättömät ajajat

**Häikäilemättömät ajajat** (engl. *Hell Drivers*) on vuonna 1957 julkaistu draamaelokuva. Elokuvan pääosia esittävät muun muassa Stanley Baker, Herbert Lom, Peggy Cummins, Patrick McGoohan, William Hartnell, Wilfrid Lawson, Sid James, Jill Ireland, Alfie Bass, Gordon Jackson, David McCallum, Sean Connery ja Wensley Pithey. Elokuvan on ohjannut Cy Endfield.

## Aiheesta muualla
* 
*
HMS Pactolus (1896)

**HMS Pactolus** oli Britannian kuninkaallisen laivaston vuonna 1899 palvelukseenotettu Pelorus-luokan panssarikansiristeilijä ensimmäisessä maailmansodassa.

## Valmistus

Alus tilattiin Armstrong Whitworthilta Elswickistä, missä köli laskettiin toukokuussa 1896. Alus laskettiin vesille 21. joulukuuta 1896 ja valmistui 1898.

## Palvelus
Alus myytiin romutettavaksi 1921.

## Lähteet
*
*

### Viitteet
Ripsisaurikki

**Ripsisaurikki** (*Galinsoga quadriradiata*) on mykerökukkainen ruohokasvi. Se on kotoisin Etelä- ja Keski-Amerikasta, mistä se on levinnyt rikkakasvina muun muassa Eurooppaan.

Ripsisaurikin varsi on myös tyvestä karvainen. Sen mykeröperissä on kiharia ja siirottavia nystykarvoja. Valko- ja keltakukkaisen mykerön pohjussuomut ovat liuskattomia, tarhasaurikilla (*Galinsoga parviflora*) ne ovat kolmiliuskaisia.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Kasviatlas: Ripsisaurikin (''Galinsoga quadriradiata'') levinneisyys Suomessa.
* United States Department of Agriculture (USDA): ''Galinsoga quadriradiata'' 
* Flora of China: ''Galinsoga quadriradiata''
Merian C. Cooper

**Merian C. Cooper** (24. lokakuuta 1893 Jacksonville, Florida, Yhdysvallat – 24. huhtikuuta 1973 San Diego, Kalifornia, Yhdysvallat) oli yhdysvaltalainen elokuvaohjaaja ja -tuottaja. Hänen tunnetuin elokuvansa ohjaajana on *[[King Kong (vuoden 1933 elokuva)|King Kong]]* (1933). 1940- ja 1950-luvuilla hän tuotti monet John Fordin ohjaamista elokuvista (esimerkiksi *[[Etsijät]]* (1956) ja *[[Vaitelias mies]]* (1952)).

Hän toimi lentäjänä sodassa kun Neuvostoliitto hyökkäsi Puolaan. Cooperin lentokone ammuttiin alas 13. heinäkuuta 1920 vihollisalueen yläpuolella 70. tehtävässään. Hän oli unohtanut upseerin takkinsa ennen lentoa ja hän päätyi vankileirille Moskovan lähelle. Cooper päätyi eräänä päivänä teloitusrivistöön, mutta teloitusryhmän kivääreissä ei ollut luoteja ja hän selvisi hengissä. Cooper pakeni kahden puolalaisen upseerin kanssa Latviaan ja sieltä jälleen Puolaan.

## Lähteet
Mikko Piirainen

**Mikko Jalmari Piirainen** (16. maaliskuuta 1899 Nurmes – 17. maaliskuuta 1998 Nurmes) oli suomalainen runoilija.

*Runo-Mikko* Piirainen asui Nurmeksen Vaarakylässä. Hän oli ammatiltaan maanviljelijä. Piiraisen vanhemmat olivat maanviljelijä Risto Piirainen ja Aune (o.s. Räsänen). 

## Teoksia
* *Niitä näitä Nurmeksesta*. Nurmes-seura, Nurmes 1974 

## Lähteet
* 
* Pohjoiskarjalaisten nykykirjailijoiden matrikkeli : Mikko Piirainen 

### Viitteet
Anja Elenius-Pantzopoulos

**Anja Inkeri Elenius-Pantzopoulos**, myöh. **Elenius** (21. heinäkuuta 1914 Pielisjärvi – 30. kesäkuuta 2009 Turku) oli suomalainen lastenkirjailija ja suomentaja.

## Teoksia
* *Kun minä tulen suureksi: iloinen tarina kahdesta kaupungista*. Kirjokansi, Turku 1946

## Suomennoksia
* Rolf Stenersen : *[[Edvard Munch]] : lähikuva suuresta mestarista*. Aura, Turku 1945 
* U. Widmark : *Arvonen & Jones etsivätoimisto : kertomus pojille*. Kirjokannen poikien kirjasto 1. Turku 1946  (alkuteos *Lindström & Jones detektivbyrå*)
* Harald Peter Gutherz : *Operetti* : romaani. Kirjokansi, Turku 1946 
* Mollie Faustman : *Raijan päiväkirja* ; kuvat piirtänyt Marjatta Vihma. Kirjokannen tyttöjen kirjasto 1. Kirjokansi, Turku 1946 (alkuteos *Renées dagbok*)
* Elsa Björkman-Goldschmidt : *Tapahtui Wienissä* ; ruotsinkielisestä alkuteoksesta *Det var i Wien* suom. Anja Elenius-Pantzopoulos. Aura, Turku 1946
* Boccaccio : *Dekamerone. Ensimmäinen päivä ja siihen kuuluvat 10 kertomusta* ; saksalaisesta painoksesta suom. Anja Elenius-Pantzopoulos. Lukumies, Turku 1947
* Boccaccio : *Dekamerone. Toinen päivä ja siihen kuuluvat 10 kertomusta* ; saksalaisesta painoksesta suom. Anja Elenius-Pantzopoulos. Lukumies, Turku 1947
* Boccaccio : *Dekamerone. Kolmas päivä ja siihen kuuluvat 10 kertomusta* ; saksalaisesta painoksesta suom. Anja Elenius-Pantzopoulos. Lukumies, Turku 1947
* Boccaccio : *Dekamerone. Neljäs päivä ja siihen kuuluvat 10 kertomusta* ; saksalaisesta painoksesta suom. Anja Elenius-Pantzopoulos. Lukumies, Turku 1947
* Boccaccio : *Dekamerone. Viides päivä ja siihen kuuluvat 10 kertomusta* ; saksalaisesta painoksesta suom. Anja Elenius-Pantzopoulos. Lukumies, Turku 1947
* Boccaccio : *Dekamerone. Kuudes päivä ja siihen kuuluvat 10 kertomusta* ; saksalaisesta painoksesta suom. Anja Elenius-Pantzopoulos. Lukumies, Turku 1947
* Boccaccio : *Dekamerone. Seitsemäs päivä ja siihen kuuluvat 10 kertomusta* ; saksalaisesta painoksesta suom. Anja Elenius-Pantzopoulos. Lukumies, Turku 1947
* Elsa Nyblom : *Lumottu kesä* : romaani. Aura, Turku 1948 (alkuteos *Förtrollad sommar*)
* Sinclair Lewis : *Tohtori Arrowsmith* : lääkäriromaani. Aura, Turku 1948 (alkuteos *Martin Arrowsmith*) 
Nimellä *Anja Elenius*:
* Udo Kultermann : *Modernin arkkitehtuurin maailma* ; suom. Sampo Kyander ja Anja Elenius. WSOY 1967 (alkuteos *Neues Bauen in der Welt*)

## Lähteet
*
Hr. Ms. Abraham Crijnssen (1936)

**Hr. Ms. Abraham Crijnssen** oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937.

## Valmistus

Alus tilattiin Werf Gustolta Schiedamista. Alus laskettiin vesille 22. syyskuuta 1936 ja se otettiin palvelukseen 5. toukokuuta 1937.

## Palvelus
Toisen maailmansodan Tyynenmeren sodan alkaessa vuonna 1941 *Hr. Ms. Abraham Crijnssen* sekä osa sen sisaraluksista palvelivat Alankomaiden Itä-Intiassa. Helmikuussa 1942 Jaavan tilanne muuttui kriittiseksi keisarillisen Japanin lentokoneiden hallitessa saaren ilmatilaa sekä Japanin laivaston hallitessa ympäröivää merialuetta. Jaavanmeren ja Sundasalmen taisteluiden jälkeen alueella olleiden liittoutuneiden alusten käskettiin siirtyä Australiaan.

*Abraham Crijnssen* selvisi ainoana luokkansa aluksena Australiaan saapuen Fremantleen 20. maaliskuuta 1942. Alus oli samalla viimeinen paossaan onnistunut alus.

Alus siirrettiin Australian laivastolle, joka otti sen palvelukseensa 28. syyskuuta 1942 sukellusveneidentorjunta-aluksena nimellä *HMAS Abraham Crijnssen*. Aluksen ensimmäisenä australialaisena päällikkönä oli luutnantti Arthur Irwin Chapman.

Alus palautettiin Alankomaiden laivastolle 5. toukokuuta 1943, ja se jatkoi saattuetehtävissä aina 7. kesäkuuta 1945 saakka. Sotatoimien päätyttyä alus siirtyi sodan ajan kotisatamastaan Darwinista Koepangiin Itä-Timoriin, jossa se vastaanotti japanilaisten antautumisen. Se osallistui vallankumouksellisten vastaiseen toimintaan Hollannin Itä-Intiassa, josta se lähti elokuussa 1951 paluumatkalle Alankomaihin.

Maaliskuussa 1956 alus muutettiin puominvartioalukseksi ennen lopullista palveluksesta poistoaan vuonna 1961, jolloin se lahjoitettiin merikadeteille koululaivaksi. Aluksella oli satamapaikka Haagissa vuosina 1962–1972, ja sieltä se siirrettiin Rotterdamiin. Alus lahjoitettiin vuonna 1995 merimuseolle Den Helderiin, ja se on kunnostettu sodanaikaiseen asuunsa.

## Lähteet
*

### Viitteet

## Aiheesta muualla
Jude Thaddeus Okolo

**Jude Thaddeus Okolo** (s. 18. joulukuuta 1956 Kano) on nigerialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi Onitshan arkkihiippakuntaan Francis Arinze 2. heinäkuuta 1983, ja hänet inkardinoitiin Nnewin hiippakuntaan 9. marraskuuta 2001.

Okolo sai 2. elokuuta 2008 nimitykset Novican titulaariarkkipiispaksi sekä apostoliseksi nuntiukseksi Keski-Afrikan tasavaltaan ja Tšadiin. Piispaksi konsekroinnin suoritti 27. syyskuuta Arinze, jota avustivat Hilary Paul Odili Okeke ja Valerian Okeke.

## Lähteet
Rosario Pio Ramolo

**Rosario Pio Ramolo** (s. 12. joulukuuta 1952 Limosano) on italialainen Tšadissa toimiva roomalaiskatolinen piispa. Hänet vihittiin kapusiinien papiksi 30. heinäkuuta 1978 ja nimitettiin Gorén hiippakunnan johtoon 28. marraskuuta 1998. Piispaksi vihkiminen seurasi 14. helmikuuta 1999. Pääkonsekraattorina toimi Matthias N'Gartéri Mayadi, jota avustivat Edmond Jitangar ja Michele Russo.

## Lähteet
Miguel Ángel Sebastián Martínez

**Miguel Ángel Sebastián Martínez** (s. 28. syyskuuta 1950 Zaragoza, Espanja) on Comboni-lähetyssaarnaajiin kuuluva roomalaiskatolinen piispa. Hän on luonut uransa Tšadissa. Hän sai pappisvihkimyksensä 7. kesäkuuta 1975, ja hänet nimitettiin Lain hiippakunnan johtoon 28. marraskuuta 1998. Piispaksi vihkiminen seurasi 14. helmikuuta 1999. Pääkonsekraattorina toimi Matthias N'Gartéri Mayadi, jota avustivat Edmond Jitangar ja Michele Russo.

## Lähteet
Kuittislaisuus

**Kuittislaisuus** oli Nurmeksen seudulla 1950- ja 1960-luvuilla vaikuttanut herätysliike. Liike sai nimensä sitä johtaneen saarnaaja Viljo Kuittisen mukaan.

Liikkeen kannattajat eivät eronneet kirkosta, mutta kävivät kirkossa vain muutaman kerran vuodessa ehtoollisella. Liikkeen julistusta leimasi voimakas viimeisten tapahtumien odotus.

Viljo Kuittinen julkaisi 1950-luvun lopulla kolme omakustanneteosta *Herran sanaa ruostuneesta torvesta* (1956), *Huuto-!: yösydän lähenee!* (1957) ja *Loppu lähenee, ihminen - missä olet?* (1959).

## Lähteet
* Pääkirjoitus Raamatulla päähän, Kirkko ja koti 8 2.5.2012, s. 3
Sprint Corporation

**Sprint Nextel** on yhdysvaltalainen puhelinoperaattori, jonka pääkonttori sijaitsee Overland Parkissa, Kansasissa. Sprint Nextelin verkko on maanlaajuinen ja sen suurimpia kilpailijoita ovat Verizon Wireless ja AT&T Mobility, mutta Sprint Nextelillä on vain 55 miljoonaa liittymäasiakasta kun kyseisillä kilpailijoilla on molemmilla yli 100 miljoonaa. Sprint Nextel on siten Yhdysvaltojen kolmanneksi suurin teleoperaattori, mutta sillä on myös laajakaistapalveluita. Japanilainen puhelinoperaattori SoftBank tarjoutui ostamaan 70 prosenttia yrityksestä 20,1 miljardilla Yhdysvaltain dollarilla. Kaupan odotetaan toteutuvan vuoden 2013 toisella kvartaalilla.

## Lähteet

## Aiheesta muualla
Hilary Paul Odili Okeke

**Hilary Paul Odili Okeke** (s. 21. tammikuuta 1947) on nigerialainen roomalaiskatolinen piispa. Hänet vihki papiksi Onitshan arkkihiippakuntaan Francis Arinze 20. huhtikuuta 1974, ja hänet nimitettiin Nnewin hiippakunnan johtoon 9. marraskuuta 2001. Piispaksi vihkiminen seurasi 10. helmikuuta 2002. Pääkonsekraattorina toimi Osvaldo Padilla, jota avustivat Albert Kanene Obiefuna ja John Olorunfemi Onaiyekan.

## Lähteet
Valerian Okeke

**Valerian Okeke** (s. 20. lokakuuta 1953) on nigerialainen roomalaiskatolinen arkkipiispa. Hänet vihki papiksi Onitshan arkkihiippakuntaan Francis Arinze 11. heinäkuuta 1981. Hänet nimitettiin sen koadjuuttoriarkkipiispaksi 9. marraskuuta 2001, ja piispaksi konsekroinnin suoritti 9. helmikuuta 2002 Osvaldo Padilla, jota avustivat Albert Kanene Obiefuna ja Anthony Okonkwo Gbuji. 

Okekesta tuli 1. syyskuuta 2003 Onitshan arkkipiispa.

## Lähteet
Kasvifysiologia

**Kasvifysiologia** tutkii kasvien elintoimintoja: aineenvaihduntaa, kasvua, kehitystä, lisääntymistä ja liikkeitä.

Esimerkiksi yhteyttämisessä kasvit tuottavat hiilidioksidista ja vedestä happea käyttöönsä auringon säteilyenergian avulla. Yhteyttämistä ja kemiallisten aineiden kuljetusta varten kasvit saavat vettä transpiraation avulla. Veden kulkeutumisessa kasvin juurista lehtiin saakka ovat välittäjinä putkisoluista koostuvat putkisolut ja veden otto tapahtuu osmoottisesti. Kasvi ottaa juurten avulla myös ravinteita, mutta niiden otto tapahtuu ravinteiden ollessa ionisessa muodossa. Yhteyttäminen puolestaan tapahtuu viherhiukkasissa ja siihen osallisena oleva fysiologinen tekijä on valo. Toinen yhteyttämiseen vaikuttava tekijä on lämpötila. Valo ja lämpötila vaikuttavat myös kasvuun. Kukinnan ajoittumiseen ja virittymiseen vaikuttaa kasvilajin päivärytmi.

## Katso myös
* Kasvien rytmit
* Kasvianatomia
* Kasviekologia

## Lähteet

## Aiheesta muualla

* Plant Physiology Online
Pisarointi

**Pisarointi** on ilmiö, jossa kasvit imevät maasta kosteutta ja nostavat sen vartensa läpi lehtiin. Pisarointia tapahtuu iltaisin. Lehdistä kosteuden pitäisi haihtua, mutta jos ilmankosteus lehtien läheisyydessä on melkein 100 %, muodostuu lehtien pinnalle kastepisaroita. Pisaroinut vesi haihtuu vasta seuraavana päivänä, kun ilma lämpiää ja suhteellinen ilmankosteus pienenee.

Hyvä esimerkki pisaroinnista on poimulehden pinnalle kerääntyvät nestepisarat. Neste ei ole ilmasta tiivistynyttä kosteutta, vaan kasvin erittämää karvasta nestettä. 

## Ero kasteen ja pisaroinnin välillä
Joskus on vaikea erottaa ilmasta tiivistynyt kaste ja kasvien erittämä pisarointi. Kasteessa ilmasta tiivistyy kosteutta jollekin pinnalle, esimerkiksi auton katolle, koska pinnan lämpötila on alhaisempi kuin ilman lämpötila. Tällöin sen kastepistekin on alhaisempi eli vettä tiivistyy alhaisemmassa lämpötilassa.

## Lähteet

## Aiheesta muualla
Agglomeraatio

**Agglomeraatio** tarkoittaa yhteen kasautumista.

Usein agglomeraatiolla tarkoitetaan *kaupunkimaista tiheää asutuskeskusta*, joka jatkuu yli kuntarajojen.  

## Maailman suurimmat agglomeraatiot

## Lähteet
The Ghost Inside

**The Ghost Inside** on yhdysvaltalainen metalcore-yhtye Los Angelesista, Kaliforniasta. Yhtye on julkaissut viisi studioalbumia, joista neljä on julkaistu yhtyeen nykyisellä nimellä, ja yksi yhtyeen alkuperäisellä A Dying Dream- nimellä.

## Historia

Yhtye perustettiin vuonna 2004 A Dying Dream- nimellä, ja yhtye julkaisi vuonna 2006 ensimmäisen EP:nsä *Now Or Never,* levy-yhtiönään Mediaskare Records*.* Pian tämän jälkeen yhtye vaihtoi nimensä nykyiseen The Ghost Inside:en, ja julkaisi ensimmäisen studioalbuminsa *Fury and the Fallen Ones*. Yhtye ehti julkaista vielä toisen studioalbumin *Returners*, ennen kuin vuonna 2012 vaihtoi levy-yhtiötä Epitaph Records:iin.

#### Bussionnettomuus
Aamulla 19. marraskuuta 2015 yhtyeen ollessa kiertueella matkalla Mesaan, Arizonaan, heidän keikkabussinsa törmäsi traktorin perävaunuun El Pason lähettyvillä. Onnettomuuden seurauksena molempien ajoneuvojen kuljettajat kuolivat, ja loput kymmenen matkustajaa bussissa loukkaantuivat, joista viisi vakavasti. Yhtyeen rumpali Andrew Tkaczyk menetti onnettomuudessa oikean jalkansa.

Huhtikuussa 2018 yhtye vakuutti antamassaan haastattelussa medialle ja faneilleen, että yhtye jatkaa toimintaansa vielä onnettomuuden jälkeenkin.

Yhtye teki lupaamansa paluun huhtikuussa 2020, jolloin se julkaisi "Aftermath"-nimisen singlen. Singlessä käsitellään yhtyeen tuntemuksia bussiturman jälkeiseltä ajalta.

## Diskografia
### A Dying Dream

### The Ghost Inside

## Lähteet
Bobby-Gaye Wilkins

**Bobby-Gaye Wilkins** (s. 10. syyskuuta 1988 Manchester) on jamaikalainen 400 metrin juoksija.

Wilkins sijoittui Marrakechin alle 18-vuotiaiden MM-kisoissa 400 metrillä seitsemänneksi ajalla 54,72. Hän oli Pekingin olympialaisissa 2008 mukana Jamaikan 4 x 400 metrin viestijuoksujoukkueessa alkuerissä. Loppukilpailussa, jossa Jamaika voitti olympiapronssia, Wilkins ei juossut. Hän karsiutui Dohan sisäratojen MM-kisoissa 2010 400 metrin välierissä 52,59, mutta oli mukana Jamaikan joukkueessa voittamassa viestissä MM-pronssia. Wilkins kuitenkin kärähti doping-testissä andarine-nimisestä aineesta, ja hänet asetettiin kahden vuoden kilpailukieltoon.

## Henkilökohtaiset ennätykset
:Lähde: IAAF
### Ulkoradat
* 400 metrin juoksu: 50,87 (2008)
* 800 metrin juoksu: 2.04,87 (2008)

### Sisäradat
* 400 metrin juoksu: 52,46 (2010)

## Lähteet
Isaac Sopoaga

**Isaac Sopoaga** (s. 4. syyskuuta 1981 Pago Pago, Amerikan Samoa) on amerikansamoalainen entinen amerikkalaisen jalkapallon pelaaja, pelipaikaltaan puolustuksen linjamies. Sopoaga pelasi yhdeksän kautta NFL-liigassa edustaen suurimman osan urastaan San Francisco 49ersia. 

Yliopistojalkapalloa Sopoaga pelasi Havaijin yliopiston joukkueessa. San Francisco 49ers varasi hänet vuoden 2004 varaustilaisuudessa neljännellä kierroksella, kaikkiaan 104. varauksena. Sopoaga pelasi kahdeksan kautta 49ersissa. Varsinaisen pelipaikkansa lisäksi hän pelasi ajoittain hyökkäyksessä blokkaavana keskushyökkääjänä.

Sopoaga teki vuonna 2013 kolmivuotisen sopimuksen Philadelphia Eaglesin kanssa. Sopoaga pelasi Eaglesissä vain kuusi ottelua, sillä Eagles kauppasi hänet kesken kauden 2013 New England Patriotsiin. Kauden päätteeksi Patriots purki Sopoagan sopimuksen.

Kaudeksi 2014 Sopoaga teki sopimuksen Arizona Cardinalsiin, muttei mahtunut joukkueen kokoonpanoon runkosarjan alkaessa ja hänet vapautettiin sopimuksesta.

## Lähteet
Jäätikköjäkälät

**Jäätikköjäkälät** (*Siphula*) on jäkäläsuku, jonka edustajat kasvavat karuissa tundraolosuhteissa. Ne ovat pystyjä ja tappimaisia. Ainoa Suomessa kasvava laji (tundran) jäätikköjäkälä *S. ceratites* on löydettävissä uhanalaisena Enontekiön, Inarin ja Utsjoen tunturipaljakoiden irtomailla, ei suoranaisesti kiinni kivikalliossa. Se on kärsinyt porotalouden aiheuttamasta maaperän kulumisesta.

## Lähteet

## Aiheesta muualla
* Laji.fi: Jäätikköjäkälät (''Siphula'')
* UniProt: Taxonomy - ''Siphula'' 
* Global Biodiversity Information Facility (GBIF): ''Siphula''
Leon Britton

**Leon Britton** (s. 16. syyskuuta 1982) on englantilainen jalkapalloilija. Hänen syöttöprosenttinsa oli kaudella 2010–2011 Euroopan huippusarjojen paras. Hän pelasi kaudella Swansea Cityssä.
## Lähteet
Kyle Williams

**Kyle Williams** (s. 19. heinäkuuta 1988 San José, Kalifornia) on yhdysvaltalainen entinen amerikkalaisen jalkapallon ammattilaispelaaja, pelipaikaltaan laitahyökkääjä. Hän pelasi viisi kautta NFL-liigassa edustaen kolmea eri seuraa vuosina 2010–2015.

Williamsin isä Kenny Williams on entinen baseballpelaaja ja Boston Red Soxin nykyinen manageri.

## Pelaajaura
Yliopistojalkapalloa Williams pelasi Arizonan valtionyliopiston joukkueessa.

San Francisco 49ers varasi Williamsin vuoden 2010 NFL:n varaustilaisuudessa kuudennella kierroksella, tilaisuuden 206. pelaajana. Hän vietti suurimman osan tulokaskaudestaan loukkaantuneiden osastolla pelaten viidessä ottelussa. Seuraavalla kaudella Williamsin rooli kasvoi muiden laitahyökkääjien loukkaantumisten myötä.

49ersin erinomaisesti sujunut kausi vei joukkueen NFC-konferenssin finaaliin, jossa vastaan asettui New York Giants. Williams teki ottelussa kaksi pahaa virhettä, jotka osaltaan aiheuttivat 49ersin jatkoaikatappion tulevaa mestaria vastaan.

Kauden 2013 puolivälissä 49ers vapautti Williamsin sopimuksestaan. Hän siirtyi Kansas City Chiefsiin, mutta loukkasi polvensa ensimmäisen ottelun jälkeen ja joutui olemaan loppu kauden sivussa. Kauden 2014 harjoituskaudella Williams loukkasi olkapäänsä ja Chiefs irtisanoi hänet. Williams siirtyi Denver Broncosiin kaksivuotisella sopimuksella, mutta loukkaantumiset pitivät hänet toistuvasti sivussa.

Sopimuksen päätyttyä Williams haki vielä paikkaa muun muassa New York Jetsissä, muttei mahtunut joukkueen kokoonpanoon.

## Lähteet
Naantalinsalmen silta

**Naantalinsalmen silta** on kaksiosainen silta, joka ylittää mantereen ja Luonnonmaan saaren välisen salmen Naantalissa. Raumakari jakaa sillan kahteen osaan. Sillan yli kulkee Seututie 189 eli Rymättyläntie. Naantalinsalmen silta avattiin liikenteelle 4. heinäkuuta 1986.

Salmen ylitys on sujunut siltaa pitkin vuodesta 1934, jolloin Ukko-Pekan silta avattiin. 1970-luvulle tultaessa liikennemäärät olivat lisääntyneet. Särkänsalmen silta oli valmistunut vuonna 1970 Naantalin ja silloisen Merimaskun kunnan välille ja lisäksi Naantalin kaupunki suunnitteli Luonnonmaan maankäyttöä. 1970-luvun loppupuolella selvitettiin uuden tielinjan paikkaa ja päädyttiin rakentamaan uusi silta entiseen paikkaan Raumakarin yli Ukko-Pekan sillan vierelle. Samassa yhteydessä rakennettiin mantereen puolelle Kuparivuoren tunneli. Uudissillat rakennettiin moottoriajoneuvoliikenteelle, jalankulku ja pyöräily käyttää Ukko-Pekan siltaa. Kallioisten jyrkkien rantojen takia jalankulun ja pyöräilyn väylälle rakennettiin Luonnonmaan päähän kaareva betonisilta kulkua helpottamaan. 

Naantalinsalmen silta koostuu kahdesta betonisillasta, joiden välissä on kallioinen Raumakari. Luonnonmaan puoleinen silta on kotelopalkkisilta, jonka reuna-aukkojen jännevälit ovat 24 ja 30 metriä. Keskiaukon jännemitta on 46,7 metriä. Mantereen puoleinen silta on ontelopalkkisilta, jonka jännevälit ovat reunoilla 30 ja 3 metriä, 11 metrin alikulun sallivan keskiaukon jänne on 37,5 metriä. Molempien siltojen leveys on 8,5 m.

## Liikenne
Mantereen puolelta Naantalinsalmen sillalle johtava tie on Armonlaaksontie eli Kantatie 40 ja itse silta on osa Rymättyläntietä eli seututietä 189.

Keskivuorokausiliikennemäärä on noin 10 000 ajoneuvoa vuorokaudessa ja kesäkuukausina 12 500 ajoneuvoa vuorokaudessa. Nopeusrajoitus tiellä on 50 km/h.

## Kuparivuoren tunneli

Vuonna 1989 sillan mantereen puoleiseen päähän rakennettiin 320 metriä pitkä Kuparivuoren tunneli, joka oli manner-Suomen ensimmäinen maantietunneli. Tunneli rakennettiin vuosina 1985–1988.

Kuparivuoren tunnelin rakentamisen takia jyrkkärantaisen salmen maisemaan ei tullut suuria vaurioita. Naantalinsalmen siltaa ei juuri erota Kultarannan suunnasta Ukko-Pekan sillan takaa ja Naantalin kantasataman suunnasta katsoen vanhan sillan holvikaaret tulevat hyvin esiin.

## Lähteet
* 

### Viitteet
Säännöllinen avaruus

**Säännöllinen avaruus** on topologinen avaruus, joka toteuttaa seuraavat ehdot:

* Jos *a* ja *b* ovat mielivaltaisia avaruuden pisteitä, kummallakin on ympäristö, johon toinen ei kuulu. (Tämän ehdon toteuttavia avaruuksia sanotaan T1-avaruuksiksi.)
* Jos *a* on mielivaltainen avaruuden piste ja B suljettu joukko, pisteellä *a* ja joukolla *B* on erilliset ympäristöt. (Tämän ehdon toteuttavia avaruuksia sanotaan T3-avaruuksiksi.)

Avaruus on siis säännöllinen, jos se on sekä T1- että T3-avaruus. Säännöllisen avaruuden määritelmä on esimerkki separaatioaksioomista. 

## Katso myös
* Hausdorffin avaruus
* Normaali avaruus

## Lähteet
Lionel Larry

**Lionel Larry** (s. 14. syyskuuta 1986) on yhdysvaltalainen pikajuoksija, jonka päämatka on 400 metrin juoksu.

Larry kilpaili Sherbrooken alle 18-vuotiaiden MM-kisoissa 2003 400 metrillä, mutta karsiutui alkuerissä ajalla 45,85. Vuonna 2005 hän oli mukana Yhdysvaltain joukkueessa, joka voitti 4 x 100 metrin viestijuoksun Pan-Amerikan nuorten kisoissa. Hänen kautensa kuitenkin päättyi ennenaikaisesti takareisivammaan. Seuraavana vuonna Larry voitti NCAA:n läntisen alueen mestaruuden 400 metrillä ajalla 45,53. NCAA-finaalissa hän juoksi 400 metrillä kuudenneksi ajalla 45,43 ja oli mukana Etelä-Kalifornian yliopiston joukkueessa, joka sijoittui 4 x 400 metrin viestijuoksussa neljänneksi. Larry juoksi saman vuoden Yhdysvaltain-mestaruuskisoissa 400 metrillä ajan 45,40, joka ei riittänyt loppukilpailupaikkaan.

Larry voitti 2007 NCAA:n läntisen alueen mestaruuden sekä 400 metrin henkilökohtaisessa kilpailussa että pitkässä viestissä. NCAA-finaalissa hän oli toinen ajalla 44,68. Larry sijoittui kolmanneksi Yhdysvaltain-mestaruuskilpailuissa 400 metrillä. Matkan välierissä hän teki uuden ennätyksensä 44,67. Hänet valittiin maansa joukkueeseen Osakan MM-kisoihin, mutta hän joutui keskeyttämään alkueräjuoksun takareisivamman takia. Seuraavana vuonna Larry juoksi toiseksi NCAA-finaalissa uudella ennätysajallaan 44,63, mutta jäi Yhdysvaltain olympiakarsinnoissa kahdeksanneksi ajalla 45,82.

Larry juoksi 2009 maansa mestaruuskilpailuissa 400 metrillä neljänneksi ja selvisi täten Yhdysvaltain joukkueeseen Berliinin MM-kisoihin. MM-kisoissa hän karsiutui 400 metrin henkilökohtaisella matkalla välierissä, mutta juoksi pitkän viestin alkuerissä avausosuuden. Loppukilpailussa, jossa Larry ei juossut, Yhdysvallat voitti MM-kultaa.

## Henkilökohtaiset ennätykset
:Lähde: IAAF
### Ulkoradat
* 100 metrin juoksu: 10,23 (2009)
* 200 metrin juoksu: 20,32 (2009)
* 300 metrin juoksu: 32,92 (2012)
* 400 metrin juoksu: 44,63 (2008)

### Sisäradat
* 200 metrin juoksu: 20,97 (2009)
* 400 metrin juoksu: 46,12 (2010)

## Lähteet
Turmio ja perikato

**Turmio ja perikato** on Putte Wilhelmssonin vuonna 2009 ilmestynyt esseekokoelma.

## Lähteet
*  

## Aiheesta muualla
* Antti Nylén: Tuttua tyyliä on vaikea sietää . *Helsingin Sanomat* 24.9.2009.
* Pirkka Valkama: Tajunnanvirtaa taiteesta . Turun ylioppilaslehti 13.11.2009.
* Herman Raivio: Inho epämääräisyyttä kohtaan . *Parnasso* 3.12.2009.
* Hannu Waarala: Turmio ja perikato . *Keskisuomalainen* 8.1.2010.
* Ville Hänninen: Sarvia ja hampaita. *Kiiltomato.net* 20.2.2010.
Williamsburg (Brooklyn)

**Williamsburg** on kaupunginosa Brooklynin hallintoalueen pohjoisosassa New Yorkissa.

## Historia

Vuonna 1792 Richard M. Woodhull osti alueelta maata ja rakennutti sinne majatalon. Vuonna 1800 hän nimesi alueen *Williamsburghiksi*. Asukasluvun kasvaessa Williamsburghista tuli vuonna 1827 kylä ja vuonna 1852 kaupunki. Vuoteen 1855 mennessä se liitettiin Brooklynin kaupunkiin, ja samoihin aikoihin sen nimi lyheni Williamsburgiksi.

Vuonna 1903 Williamsburg yhdistettiin Manhattaniin Williamsburgin sillalla, minkä kautta Brooklyniin muutti pian tuhansia juutalaisia Lower East Sidesta. 1900-luvun alussa monia eurooppalaisia siirtolaisia asettui asumaan paikalle, etenkin Italian Nolanista saapuneita. 1930–1940-luvuilla Williamsburgiin syntyi Euroopan juutalaispakolaisten myötä suuri hasidiyhteisö, joka kasvaa edelleen. 1960-luvulla Williamsburgiin saapui paljon tehdastyöläisiä Puerto Ricosta ja myöhemmin muualtakin Latinalaisesta Amerikasta. Alueen latinoyhteisö kuitenkin kärsii nykyisin työttömyydestä tehdastyöpaikkojen vähennyttyä 1990-lukuun mennessä.

2000- ja 2010-luvuilla Williamsburgista on alkanut tulla taiteilijoiden ja hipstereiden suosimaa aluetta. Kaupunginosaan myös rakennetaan kiivaasti hyvälaatuisia ja korkeita asuinrakennuksia ja raivataan tilaa avarille puistoille.

## Lähteet
*
Nikolai Ekk

**Nikolai Vladimirovitš Ekk** (, 1. kesäkuuta 1902 Riika, Venäjä – 14. heinäkuuta 1976 Moskova, Neuvostoliitto) oli neuvostoliittolainen elokuvaohjaaja ja käsikirjoittaja. Hänen tunnetuin ohjauksensa on *[[Passi elämään]]* (*Putjovka v žizn* 1931).

## Ohjaajana
Valmistuttuaan alalle 1920-luvulla Ekk työskenteli ennen ohjaajan uraansa Vsevolod Meyerholdin teatterissa. Ekkin ura elokuvan parissa osuu 1930-luvulle, jolloin valmistui neljä näytelmäelokuvaa ja yksi dokumentti.

Ekkin ensimmäinen ja samalla tunnetuin ohjaustyö on *Passi elämään* (*Putjovka v žizn* 1931), vaikuttava kuvaus Venäjän sisällissodan orvoiksi jättämistä nuorista. Elokuva oli myös ensimmäinen neuvostoliittolainen äänielokuva. Seuraava ohjaus, vuonna 1936 valmistunut *Grunja Kornakova* oli puolestaan ensimmäinen neuvostoliittolainen värielokuva.

Ekk ei yltänyt myöhemmissä töissään enää debyyttielokuvansa tasolle. Ura jatkui 1930-luvun jälkeen muun muassa televisio- ja teatteriohjaajana.

## Vaikutus
Ekkin *Passi elämään* tunnustetaan vaikutusvaltaiseksi teokseksi, vaikka omana aikanaan se saikin Neuvostoliitossa huomattavista katsojaluvuista huolimatta myös kritiikkiä osakseen, elokuva kun ei osoittanut tarpeeksi selvästi kapitalismin ja yhteiskunnallisten ongelmien välistä yhteyttä.

Realistinen mutta samalla lämmin kuvaus *Passi elämään* pantiin merkille saman tien myös ulkomailla ja sen vaikutusta on nähtävissä muun muassa William A. Wellmanin elokuvasta *[[Kovan onnen pojat]]* (*Wild Boys on the Road* 1933) ja Luis Buñuelin elokuvasta ''Los Olvidados'' (1951) sekä monista muista 1950-luvun nuorisokuvauksista. 

## Filmografia
* *Toukokuun yö* (*Maiskaja notš* 1941) 
* *Sorotšinskaja jarmarka* (1939) 
* *Grunja Kornakova* (1936) 
* *Karnaval tsvetov* (1935), dokumentti 
* *[[Passi elämään]]* (*Putjovka v žizn* 1931) 
* *Kak nado i ne nado* (1929), lyhytelokuva

## Lähteet
Trichomonas gallinae

***Trichomonas gallinae*** on alkueläin ja lintujen loinen, joka voi aiheuttaa linnuille tappavaa sairautta trikomonoosia. Loistartunnalle ovat altteimpia kyyhkyt, peippolinnut ja varpunen. Loinen ei tartu nisäkkäisiin.

## Lähteet

## Aiheesta muualla
* Loistauti tappanut peippolintuja Evira 23.10.2008
* Trichomonas-alkueläin tappaa viherpeippoja ruokintapaikoilla  Evira 29.7.2009
* BTO Parasite threatens Britain's garden birds BirdGuides
* Trichomoniasis in Birds Agriculture and Rural Development. Alberta.ca
* Trichomonosis in finches and other garden birds The Royal Society for the Protection of Birds (RSPB) 22.9.2011
* Taxonomy: Trichomonas gallinae. UniProt, Universal Protein Resource
Paul Palén

**Anders Gustav Paulus "Paul" Palén** (4. huhtikuuta 1881 Hedemora &ndash; 23. lokakuuta 1944 Tukholma) oli ruotsalainen ampuja ja olympiavoittaja. Hän edusti seuratasolla Västerviks SG:tä. 

Palén osallistui olympialaisiin kerran, Tukholmassa 1912. Hän voitti kisoissa kultaa 30 metrin olympiapistoolin joukkuekilpailussa ja voitti hopeaa henkilökohtaisessa kaksintaistelukilpailussa pistein 286. Palén sijoittui pistoolin 50 metrin kisassa 36:nneksi. 

## Lähteet

* Palénin profiili sports-reference.com -sivustolla  

### Viitteet